《秋日志感次和佘素思明府 其二》
明代·严而舒

雨点萤飞月色稀，寒泉竹引到岩扉。黄花满径牵吟绪，白雁横空报曙晖。

自信行藏惟有是，敢言声气遂全非。东山不久留安石，未许乘閒问钓矶。

作者简介：严而舒，字安性，一字卷庵。顺德人。明思宗崇祯十三年（一六四〇）特赐进士，官富阳知县，一作四川庆符（今属高县）知县。事见清道光《广东通志》卷六九。